Nýju þróunarverkefni Velferðarsviðs Reykjavíkurborgar er ætlað að létta álagi af heimilum fólks með heilabilun og bæta lífsgæði þess og aðstandenda sömuleiðis. Vonir standa til að fljótlega verði hægt að fjölga þeim sem njóta þjónustunnar. Tilgangurinn er að fólk geti búið á heimilum sínum sem lengst.
Verkefnið felst í félagslegum stuðningi sem veittur verður á kvöldin, um helgar eða þegar fólk kýs, að sögn Berglindar Guðmundsdóttur skrifstofustjóra öldrunarmála á velferðarsviði Reykjavíkurborgar
Og að því sögðu mun stuðningurinn auðvitað líka nýtast aðstandendum þeirra sem eru oft í mikilli þörf fyrir að það sé aukinn stuðningur inni á heimilinu.
Verkefnið hefst um áramót, það er til tveggja ára og er í samstarfi við Alzheimersamtökin. Til að byrja með verður 30 borgarbúum með heilabilun boðin þjónustan í 2-3 tíma tvisvar í viku.
Við sjáum þetta eingöngu sem fyrsta skref , það var samþykkt fjármagn í þetta fyrir þennan tíma. Vonandi og við stefnum að því að verkefnið stækki svo ár frá ári.
Eru aðstandendur fólks með heilabilun oft undir miklu álagi? Já, það er oft hrætt um ástvin sinn. Það veigrar sér við að fara frá viðkomandi út af heimilinu. Það er mjög mikilvægt að það komi inn þessi aukni stuðningur.